Opgaveformulering

Vores opgaveformulering lyder således:

Beskriv hvad der kendetegner den danske velfærdsmodel, og undersøg herefter hvordan den danske model er udfordret.

Diskuter hvilke politiske muligheder der er for at håndtere udfordringen/udfordringerne

Vurder afslutningsvis fordele og ulempe ved én af de pågældende politiske muligheder

Kildekritik og metode

Vi har tænkt os at kigge kort på de tre velfærdsmodeller, og se nærmere på, hvilke forskelle der er i mellem den danske og andre velfærdsmodeller. Derefter vil vi sætte fokus på vores egen model, og kigge på hvilke fordele og ulemper, der er ved den danske model. Dernæst vil vi snakke om, hvilke problemer den danske velfærdsmodel pt. støder ind i og fremtidige problemer. Når vi har fået frembragt alt dette, vil vi komme med nogle løsningsforslag.

Velfærdsmodeller

Der findes tre former for velfærdsmodeller; den universelle model, den selektive model og den residuale model.

Den residuale velfærdsmodel findes i f.eks. USA og Storbritannien, hvor man betaler en lav skat. Det betyder, at brugerbetalingen er større, og der opstår en større polarisering.

Den selektive velfærdsmodel ses i f.eks. Spanien, Italien og Tyskland. I disse lande betaler man en mellemskat. Modellen udspringer fra den konservative ideologi. Omfordelingen af de sociale goder bliver derfor også kun mellem fordelt, men der er flere ”gratis” fordele i den selektive velfærdsmodel, end der er i den residuale velfærdsmodel.

Danmarks velfærdsmodel er den universelle model. Tankegangen udspringer fra den socialistiske ideologi, hvor man forsøger at få dækket alle. Man betaler meget i skat, cirka 48 procent her i Danmark, men på den måde får man også mange ”gratis” ydelser. Det vil sige mindre brugerbetaling, men man betaler nærmest gennem skatten. I Danmark har vi lav grad af polarisering. Det er staten, der styre med politiske beslutninger.

Globaliseringens påvirkning på velfærdssamfundet

Globaliseringen har også sin indvirkning på velfærdsstaten. Det er i dag sværere at føre egen økonomisk politik, da Danmark f.eks. i dag er underlagt visse regler i EU. På grund af globaliseringen, er det også nemmere for virksomhederne at flytte fra et land til et andet. Høje skatter og høje lønninger gør, at Danmark ikke er det mest attraktive land, når virksomheder skal placere deres forretninger eller fabrikker. Når flere virksomheder flytter produktion til udlandet falder skatteindtægterne, som skal finansiere velfærdssystemet.

EU’s domstol bestemte d. 13 februar 2013, at alle studerende i Danmark, som har status som arbejdstagere, skal have adgang til SU. Det betyder, at udenlandske statsborgere kan få en bid af kagen, uden de selv har spyttet penge i kassen. Det er også et problem for den danske velfærdsstat, selvom det ikke er netop dén lov, som får korthuset til at vælte.

Den offentlige sektor

Et problem er også den offentlige sektors størrelse. Problemet ligger i, at den offentlige sektor bliver for stor, og det er økonomien i den private sektor, som skal holde velfærdssystemet i live ved betaling af skat. Når snakken falder på den offentlige sektor, vil man ofte også snakke om, at den skal effektiviseres. Det betyder, at man f.eks. får arbejdet gjort hurtigere til samme pris eller lavere. Når den offentlige sektor skal effektiviseres, dukker teknologiske løsninger altid op. Problemet ligger blot i, at man ikke altid kan opnå den optimale løsning. Den optimale løsning er, at man giver danskerne den samme service til billigere penge. Spørgsmålet er blot, om det er muligt, og samtidig hvor langt og hvor hurtigt processen skal gå. Når den danske befolkning ikke er vant til at bruge digitale løsninger, kan det også ende i kaos. Derfor skal man finde en måde, hvorpå omvæltningen fra f.eks. personlig og individuel kundeservice til løsninger gennem computer eller internettet. Regeringen, Danske Regioner og KL skrev sammen en kronik, hvor de sætter fokus på digitale løsninger i velfærdsstaten. Overordnet rejser de 4 spørgsmål: Kan vi levere velfærden fuldt digitalt? Fører mere deling af data til et overvågningssamfund? Kan vi forvente, at borgeren selv stiller den nødvendige teknologi til rådighed? Og hvordan sikrer vi et ansvarligt tempo for udviklingen?

Brugerbetaling

Angående brugerbetaling er der mange meninger, om hvorvidt det er en god eller dårlig idé. En undersøgelse fra Århus Universitet viser at 20% af de patienter vagtlægerne modtager, i stedet kunne have kontaktet egen læge.

Det er dyrt for samfundet, hvis de skal håndtere opgaver som også kunne være klaret hos patientens egen læge. En måde vi kunne få patienterne til at tænke sig bedre om, før de går til vagtlægerne, kunne være at indføre brugerbetaling. Hvis der var en gebyr på, ville de tænke om det var nødvendigt, eller problemet kunne ordnes på anden måde. Brugerbetalings bivirkninger er også, at der ikke ville være brug for så mange offentlig ansatte vagtlæger, og det ville gøre den offentlige sektor mindre. Derfor vil det offentlige spare en del udgifter til lønningerne, i takt med at den private sektor bliver større. Den private sektor ville blive større fordi, der skal bruges flere ansatte til at kunne behandle de patienter som tidligere ville være gået til de offentlige vagtlæger. Det kan kunne også påvirke velfærdssamfundet negativt, på den måde, at for dem som måske er født med en arvelig sygdom og har brug for utallige behandlinger, ikke har råd til det. Det kan i værste tilfælde ende med, at de ender på gaden.

Det demografiske problem samt løsning

Den danske velfærdsmodel er udfordret med hensyn til, hvordan økonomien skal løbe rundt. Det er de demografiske udvikling, som er et af de større problemer. Hvis der kommer flere pensionister og færre på arbejdsmarkedet, kan velfærdssystemet ikke løbe rundt. Det er folket på arbejdsmarkedet, som betaler skat af deres indkomst, som skal finansiere pensionister, arbejdsløse, børnehaver, hospitaler og andre ”gratis” goder. Ved den demografiske sammensætning af alder, er der ingen mulighed for ændring af antallet af ældre. Men der findes muligheder for ændringer, som gør, at vi kan spare penge. Regeringen har allerede rykket pensionsalderen fra 65 til 67 år, og de har bestemt, at de vil kigge på den gennemsnitlige levealder løbende, og desto ældre danskeren bliver, desto højere bliver pensionsalderen. Man ville også kunne lokke de ældre, med en højere pension jo længere de bliver på arbejdsmarkedet.

Konklusion

Den danske velfærdsmodel er på flere punkter udfordret ved bl.a. den offentlige sektors størrelse, flere ældre og færre på arbejdsmarkedet. Dette medfører, at Danmarks konkurrencevene er blevet svækket igennem de seneste år. Vores høje skatter gør, at virksomhederne ikke finder det attraktivt at være i Danmark, så de flytter deres produktion til udlandet, hvor arbejdskraften er billigere, og skatterne lavere. Fremadrettet, synes vi, Danmark som samfund skal begrænse og effektivisere den offentlige sektor, så vil der opstå nye muligheder i den private sektor. Vi forslår, også der kommer mere brugerbetaling, så der er færre som misbruger de offentlige vagtlæger og i stedet går til deres egen læge. Så vil der ikke være brug for så mange vagtlæger.